Η πιο δυσάρεστη εμπειρία όλης της ταξιδιωτικής πορείας μας. Εξαιρετικά βρώμικο διαμέρισμα, με μυρωδιά που δεν γινόταν ανεκτή. Οι χώροι της κουζίνας και του μπάνιου μας σόκαραν. Στο μπάνιο η τουαλέτα ήταν ολόμαυρη από το πουρί, η κουρτίνα στη μπανιέρα εξαιρετικά ακάθαρτη και υπήρχαν χρησιμοποιημένα σαπούνια και εκτεθιμένες μπατονέτες. Στην κουζίνα υπήρχαν χρησιμοποιημένα τρόφιμα, κάποια από τα οποία ήταν χαλασμένα. Παντού υπήρχαν διασκορπισμένα προσωπικά είδη των ιδιοκτητών και στο σαλόνι έως και εργαλεία κήπου, κρυμμένα πίσω από τον καναπέ.
Φύγαμε αμέσως ψάχνοντας νέο κατάλυμα και η ιδιοκτήτρια ήταν εντελώς απρόθυμη να μας επιστρέψει τα χρήματα, με αποτέλεσμα να ζητήσουμε παρέμβαση από την airbnb για να λύσει το ζήτημα. Αφού είδε τις φωτογραφίες που της στείλαμε, η airbnb επικοινώνησε μαζί της και απαίτησε την επιστροφή των χρημάτων μας, όπως και έγινε. Απαράδεκτη η συμπεριφορά της ιδιοκτήτριας η οποία μας κατηγόρησε ότι λέμε ψέματα, ενώ υπήρχαν αποδεικτικές φωτογραφίες.
Υ.Γ. Τα παραπάνω είναι μόνο κάποια από αυτά που είδαμε στο διαμέρισμα.....